กินยาคุมแบบ21เม็ด แต่4 เม็ดสุดท้ายไม่ได้ทานค่ะ หลังจากนั้น 3 วันมีเลือดคล้ายประจำเดือนมาประมาณ4วันค่ะ มีเพศสัมพันธ์ครั้งสุดท้ายในช่วงทานยาคุมค่ะและไม่ได้มีอีกเลย และหลังจากมีเพศสัมพันธ์15วันได่มีการตรวจตั้งครรภ์ขึ้น1ขีดค่ะ อยากทราบว่าแบบนี้คือไม่ตั้งครรภ์ใช่ไหมคะ
สวัสดีค่ะ การใช้ยาคุมกำเนิดแบบแผงรายเดือนจำนวน 21 เม็ดนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้หากไม่ได้กินยาจนครบ 21 เม็ดนั้น ยาอาจไม่ได้ประสิทธิภาพเต็มที่ และเพิ่มโอกาสที่จะเกิดผลข้างเคียงต่างๆเช่นเลือดออกผิดปกติทางช่องคลอดจากการหยุดยากะทันหันระหว่างแผงได้จากที่กล่าวมานั้น อาจเป็นผลจากการหยุดยากะทันหันได้ หรืออาจเป็นผลข้างเคียงของการตั้งครรภ์ แต่อย่างไรก็ตามถ้าตรวจการตั้งครรภ์ประมาณ 10-14 วันหลังมีเพศสัมพันธ์เป็นต้นไปแล้วให้ผลลบ ก็แสดงว่าน่าจะไม่ตั้งครรภ์ หากยังไม่แน่ใจ ไม่สบายใจ ควรไปยืนยันผลที่รพอีกครั้ง